Id-Deciżjoni tal-Kummissjoni
ta’ l-10 ta’ Frar 1998
li temenda d-Deċiżjoni 97/569/KE dwar it-thejjija ta’ listi provviżorji ta’ stabbilimenti ta’ pajjiżi terzi li minnhom l-Istati Membri jawtorżżaw l-importazzjoni ta’ prodotti tal-laħam
(Test b’relevanza għaż-ŻEE)
(98/163/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet għat-tħejjija, għall-perjodu temporanju, listi provvisorji ta’ stabbilimenti ta’ pajjiżi terzi li minnhom l-Istati Membri huma awtoriżżati sabiex jimportaw ċerti prodotti ta’ oriġini mill-annimali, prodotti mis-sajd u molluski hajjin bi-valvoli [1], kif emendata bid-Deċiżjoni 97/34/KE [2], u b’mod partikolari l-Artikolu 2(4) tiegħu,
Billi listi provvisorji ta’ stabbilimenti f’pajjiżi terzi li jipproduċu prodotti tal-laham thejjew bid-Deċiżjoni tal-Kummissjoni 97/569/KE [3], kif l-aħħar emendata bid-Deċiżjoni 98/9/KE [4];
Billi Singapor, is-Slovenja u l-Isvizzera bagħtu lista ta’ stabbilimenti li jipproduċi prodotti tal-laħam tat-tjur u li għalihom l-awtoritajiet responsabbli jiċċertifikaw li l-istabbiliment huwa skond ir-regoli tal-Komunità;
Billi lista provisorja ta’ stabbilimenti li jipproduċu prodotti tal-laħam tat-tjur tista’ għalhekk titħejja għal Singapor, is-Slovenja u l-Isvizzera; billi d-Deċiżjoni 97/569/KE għandha għalhekk tiġi hekk emendata;
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
L-Artikolu 1
L-Anness li jinsab ma’ din id-Deċiżjoni huwa miżjud ma’ l-Anness li jinsab mad-Deċiżjoni 97/569/KE.
L-Artikolu 2
Din id-Deċiżjoni għandha tapplika mill-1 ta’ Frar 1998.
L-Artikolu 3
Id-Deċiżjoni hija indirizzata lill-Istati Membri.
Magħmula fi Brussel, fl-10 ta’ Frar 1998.